Háskólanemar bjóðast til að vinna rekstraráætlanir Háskólinn á Bifröst hefur hrint af stað sérstöku átaksverkefni í samstarfi við Samtök sveitarfélaga á Vesturlandi með það að marki að efla tengsl atvinnulífs í landshlutanum og skólans . Vilhjálmur Egilsson er byrjaður kynningu á þessu verkefni og fór sú fyrsta fram í Arion banka í Borgarnesi síðastliðinn fimmtudag og fleiri eru á döfinni . „ Bæði viðskiptafræði - og lögfræðinemendur við skólann munu spreyta sig í þessu námi . Vilhjálmur segir að byrjað verði strax í haust og muni gerð rekstraráætlana byggja á ársreikningum og samtölum við stjórnendur þeirra fyrirtækja sem vilja leggja skólanum lið og kallar hann eftir samstarfi við a.m.k. 30 - 40 fyrirtæki á Vesturlandi nú í upphafi . Meðal þess sem lögð verður áhersla á í byrjun er að skoða veltu fyrirtækja , virðisaukaskattsuppgjör , launakostnað , lánasamninga , ráðningarkjör starfsfólks og ýmis önnur atriði í rekstri fyrirtækjanna til að leggja mat á rekstrarhorfur þeirra á næsta ári . Vilhjálmur segir ákveðið að efla til muna samstarf skólans við atvinnulífið enda ættu stjórnendur á Vesturlandi að líta á skólann sem „ sinn skóla . “ Aukið samstarf muni verða beggja hagur ; skólans og atvinnulífsins .